અમદાવાદઃ વડોદરા નજીક આવેલા સોખડા સ્વામિનારાયણ સંપ્રદાયના કેનેડામાં આવેલા મંદિરના સ્વામી સુજ્ઞયદાસે ગુજરાતી યુવતી પર બળાત્કાર કર્યો હોવાની ફરિયાત યુવતીએ ટોરેન્ટોમાં નોંધાવી છે. આ વિવાદને કારણે સોખડા મંદિર વિવાદમાં સપડાયું છે. સોખડા સંચાલિત કેનેડાના આ મંદિરમાં માનસિક ડિપ્રેશનમાં રહેતી યુવતી હરિપ્રસાદ સ્વામી પાસે માર્ગદર્શન લેવા આવી હતી. જેનો લાભ લઇને સુજ્ઞય સ્વામીએ હરિ પ્રસાદ સ્વામીને મેળવી આપવાની લાલચ આપીને યુવતી પર દુષ્કર્મ આચર્યું હતું.